b'\n_START_ARTICLE_\nVest-Saharas herrelandslag i fotball\n_START_PARAGRAPH_\nVest-Saharas herrelandslag i fotball er fotballandslaget for Vest-Sahara og Den saharawiske arabiske demokratiske republikk og kontrolleres av Den saharawiske fotballf\xc3\xb8derasjonen. De er ikke medlem av FIFA eller Conf\xc3\xa9d\xc3\xa9ration africaine de football og kan dermed ikke v\xc3\xa6re med i Fotball-VM eller Afrikamesterskapet i fotball. De er medlemmer av NF-Board, en organisasjon for fotballandslag som er utenfor FIFA-systemet. Laget spiller med gr\xc3\xb8nn og svart tr\xc3\xb8ye, r\xc3\xb8d shorts og hvite sokker. Bortedrakten er i sort og hvitt._NEWLINE_I 1984, 1986 og 1994 spilte de mot en rekke klubblag i Algerie. I 1988 spilte de mot Le Mans i Frankrike og tapte 3-2. I 1987 spilte de i Spania og i 1994 i Italia.'